Viborger Samler, 1842-08-09
Roeskildske Stænder. Til Medlemmer af den Comitee, der er nedsat ang. det af Drewsen indgivne Andragende fra endeel Skolelærere og vacante Skolelærerkalds betimelige Offentliggjørelse, er valgt: Provst Plesner, Kammerraad Drewsen og Kmherre Sehestedt-Juel. J det 19de Møde oplæste Sognefoged Jørgensen det af ham i Forening med Gaardmand S. Jørgensen, Sognefoged Jensen, Sognefoged O. Petersen og Gaardmand J. Petersen indgivne Andragende om et Lovudkast ang. Forbedring i Huusmandsklassens Kaar. Om denne vigtige Sag reiste der sig en Discussion, hvori der ikke indgikkes paa Sagens Realitet, men hvori der af de fleste Talere blev tydet hen paa Vanskeligheden ved at tilveiebringe nogen Forandring i Huusmandsklassens Kaar. Dog vare Alle enige i, at der burde nedsættes en Comitee. Navnlig udtalte Præsidenten sig i et smukt Foredrag for Propositionen, hvori han hentydede paa, at det angrede ham, at han ikke i foregaaende Forsamling havde udtalt sig kraftigere for Sagen og derved søgt at forhindre den ugunstige Skjæbne, som Andragendet dengang fik. Det vedtoges ogsaa eenstemmigen, at der i Anledning af det oplæste Andragende skulde nedsættes en Comitee, hvortil senere er valgt: Etatsr. Bang, Prof. Ussing, Kmherre Rosen orn-Lehn, Canc. Haastrup og Etatsr. Neergaard. J samme Møde oplæste Agent Bruun det af ham indgivne Andragende fra Kjøbmand Buchwaldt i Viborg om Brevposttaxtens Nedsættelse, der gaaer ud paa: "at Postkassen maa ophøre at være en Pensionsanstalt, og at Brevposttaxten, som en Følge deraf, maa blive saa meget nedsat, at Jntraderne allene blive tilstrækkelige til Bestridelsen af Postforsendelsens Udgivter; samt at der, ved Reguleringen af en ny nedsat Brevposttarif, maa blive taget lidet eller intet Hensyn til Veilængderne." Saavel Prof. Ussing som Statsr. Bang formeente, at der ikke kunde være Noget til Hinder for at Andragendet afleveredes til Finantscomiteen, hvorimod de maatte finde det utilraadeligt at Statskassen, saaledes som Andragendet gaaer ud paa, aldeles ingen Jndtægt skulde have af Brevportoen. Forsamlingen vedtog, at Andragendet skulde afgives til Finants comiteen. - J det 18de, 19de 20de og 21de Møde anmeldte Præsidenten følgende private Andragender: Landsoverretsprocurator Christensen: Andragende fra Bagerlauget i Kjøbenhavn om Tilladelse til at erholde undersøgt og paakiendt ved Domstolene, hvorvidt der tilkommer Samme Ret til at modsætte sig Anlægget af flere Bagerier i Hovedstaden end de nuværende 50. Cancelliraad Haastrup: Andragende om Forholdsregler til at betrygge mod Humlens Forvanskning ved Sammenblanding med brugt Humle. Et Andragende fra Fabriqueur Fibiger ang. Told- og Afgivts-Frihed for de raae Materialer, som forbruges i de indenlandske Jndustrianlæg, og nedsat Told af halvforarbeidede Varer til Afbenyttelse i fornævnte Anlæg m.v. J Overeensstemmelse med Andragerens Begjæring vedtoges det, at dette Andragende skulde afleveres til den, i Sagen angaaende Revisionen af Toldtariffen nedsatte, Comitee. Justitsraad Povelsen: Forslag angaaende nogle nærmere Bestemmelser, den nye Matricul betræffende. Amtmand Tillisch: Andragende fra endeel Beboere af Ringkjøbing Amt om Consumtionens Ophævelse m.m. Samme: Andragende fra Overauditeur, Byfoged Petersen i Holstebro om, at Justitsembedsmænd maae sættes paa fast Gage. Samme: Andragende fra endeel Beboere paa Færøerne om Fritagelse for Tiende af den Fisk, der fanges med Langliner. Kammerraad Drewsen: Andragende fra endeel Gaardmænd paa Falster og Jndførelse af Livsfæstevil give Forestillinger i Odense til Vinter. (Hp. Av.) Systemmet, med Hensyn til Huusmændene paa de samlede Godser, samt om nærmere Bestemmelse af det accorderede Antal aarlige Arbeidsdage og det accorderede Arbeides ligelige Fordeling paa alle Aarets Uger. Præsidenten: Andragende fra endeel Huusmænd i det sydlige Sjælland ang Fæsteforholdet m.m. - Den Deputerede, Etatsr. Estrup. har i Skrivelse til Præsidenten af 3die Aug. underrettet Samme om, at han formedelst Sygdom ikke i denne Session længere kan udfylde sin Plads.